23.3.2023
SK
Úradný vestník Európskej únie
C 107/23
132.
Pri tomto posudzovaní vyváženosti bude Komisia venovať osobitnú pozornosť článku 3 nariadenia (EÚ) 2020/852 vrátane zásady „výrazne nenarušiť“ alebo iným porovnateľným metódam, ako je ekosystémový prístup uplatňovaný pri riadení morského rybolovu v súlade s článkom 2 ods.
3 nariadenia (EÚ) č. 1380/2013.
SRP pozostáva z legislatívnych aktov, ktorými sa zriaďuje holistický rámec riadenia rybolovu, ktorý si vyžaduje nájdenie rovnováhy medzi kritériami ekologickej, sociálnej a hospodárskej udržateľnosti.
133.
Okrem toho môže Komisia v prípade potreby prihliadnuť aj na to, či navrhovaná pomoc prináša ďalšie pozitívne alebo negatívne účinky.
Ak takéto ďalšie pozitívne účinky odrážajú účinky zakotvené v politikách Únie, ako sú Európska zelená dohoda vrátane udržateľného modrého hospodárstva (49), stratégia Z farmy na stôl (50), akčný plán EÚ pre obehové hospodárstvo (51), stratégia v oblasti biodiverzity (52), Akčný plán EÚ: „Dosahovanie nulového znečisťovania ovzdušia, vody a pôdy“ (53) a stratégia pre adaptáciu na zmenu klímy (54), alebo účinky týkajúce sa energetickej efektívnosti (55) a iniciatívy týkajúcej sa oznámenia s názvom Formovanie digitálnej budúcnosti Európy (56), navrhovanú pomoc zosúladenú s týmito politikami Únie možno považovať za pomoc s takýmito širšími pozitívnymi účinkami.
134.
Naopak, pomoc, ktorá prispieva k zvýšeniu rybolovnej kapacity alebo má za následok nadmerný rybolov či presun rybolovného úsilia, ktorý by mohol viesť k takémuto nadmernému rybolovu (pozri bod 4 týchto usmernení), pravdepodobne naruší ciele SRP.
S prihliadnutím na právny a hospodársky kontext odvetvia rybolovu, v ktorom podniky súťažia o obmedzené zdroje, opatrenia s takýmito účinkami, ktoré sa v zásade považujú za škodlivé, pravdepodobne pri posudzovaní vyváženosti nepovedú k pozitívnemu výsledku.
135.
S výnimkou pomoci výslovne stanovenej v týchto usmerneniach je nepravdepodobné, že by mal test vyváženosti pozitívny výsledok, pokiaľ ide o tieto druhy opatrení pomoci, ktoré sa v zásade považujú za škodlivé a ktoré sú určené: a) na zvýšenie rybolovnej kapacity rybárskeho plavidla; b) na nadobudnutie vybavenia, ktoré zlepšuje schopnosť rybárskeho plavidla nájsť ryby; c) na výstavbu, nadobudnutie alebo dovoz rybárskych plavidiel;
(49) V článku 2 bode 15 nariadenia (EÚ) 2021/1139 sa vymedzuje „udržateľné modré hospodárstvo“ ako „všetky odvetvové a medziodvetvové hospodárske činnosti v rámci jednotného trhu súvisiace s oceánmi, morami, pobrežiami a vnútrozemskými vodami, a to aj v ostrovných a najvzdialenejších regiónoch Únie a vo vnútrozemských krajinách, vrátane rozvíjajúcich sa odvetví a nekomerčného tovaru a služieb, ktoré majú zabezpečiť dlhodobú environmentálnu, sociálnu a hospodársku udržateľnosť a ktoré sú v súlade s cieľmi udržateľného rozvoja, a najmä s cieľom č. 14, a s environmentálnymi právnymi predpismi Únie“.
Pozri aj oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o novom prístupe k udržateľnému modrému hospodárstvu v EÚ – Transformácia modrého hospodárstva EÚ v záujme udržateľnej budúcnosti [COM (2021) 240 final].
(50) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia „z farmy na stôl“ v záujme spravodlivého, zdravého potravinového systému šetrného k životnému prostrediu [COM(2020) 381 final].
(51) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Nový akčný plán EÚ pre obehové hospodárstvo – Za čistejšiu a konkurencieschopnejšiu Európu [COM(2020) 98 final].
(52) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia EÚ v oblasti biodiverzity do roku 2030 – Prinavrátenie prírody do našich životov [COM(2020) 380 final].
(53) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Cesta k zdravej planéte pre všetkých – Akčný plán EÚ: „Dosahovanie nulového znečisťovania ovzdušia, vody a pôdy“ [COM(2021) 400 final].
(54) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia EÚ pre adaptáciu na zmenu klímy [COM(2013) 216 final].
(55) Najmä v súvislosti so zásadou prvoradosti energetickej efektívnosti, ktorá je stanovená v článku 1 ods.
1 smernice 2012/27/EÚ zmenenej smernicou Európskeho parlamentu a Rady (EÚ) 2018/2002 z 11. decembra 2018, ktorou sa mení smernica 2012/27/EÚ o energetickej efektívnosti (Ú. v.
EÚ L 328, 21.12.2018, s. 210).
(56) Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Formovanie digitálnej budúcnosti Európy [COM(2020) 67 final].